**Andeskondor** (*Vultur gryphus*) er **verdens største rovfugl** og tilhører gruppen av kondorer (Cathartiformes), og den er eneste art i slekten ***Vultur***. Arten er videre monotypisk og endemisk for Sør-Amerika, der den er utbredt fra fjellene ved Santa Marta og Sierra de Perijá i det nordlige Colombia og det sørvestre Venezuela, samt fra delstaten Mérida i Venezuela og videre sørover gjennom Andes til Ildlandet lengst i sør.

Biologi
-------

Andeskondor i flukt
Voksne hanner har en distinktiv rødlig kjøttlignende kam i pannen
Andeskondoren er verdens største rovfugl og veier typisk 8 000–15 000 g. Arten er den eneste av kondorene som har tydelig kjønnsdimorfisme. Hannen blir største og veier typisk 11 000–15 000 g, mens hunnen blir mindre og veier typisk cirka 8 000–11 000 g. Kroppslengden utgjør cirka 100–130 cm og vingespennet er cirka 260–320 cm.

Vingeflaten gir stor oppdrift og fuglen kan stige opp til 7 000 moh. Fjærdrakten er gjennomgående svart med hvite felt på oversiden og en vid, hvit halskrage. Hode og hals mangler fjær, og er rødlig på farge. I motsetning til andre kondorer, så har voksne hanner en distinktiv kjøttlignende kam i pannen. Hannen har ellers også grå øyne, mens hunnen har røde. Nebbet er kraftig og sort som ungfugl, men fargen endrer seg med alderen.

Andeskondoren lever i hovedsak av mellomstore til store kadavre, men den vil også ete mindre åtsler.

Hunnen legger bare ett egg i hvert kull. Hun legger det rett på bakken på en hylle, eller i en hule i fjellet. Paret forplanter seg normalt bare annethvert år. Dette gir en lav reproduksjonsrate. Begge foreldrene tar ansvar for rugingen. Rugetiden kan ta 54–65 dager. Ungen er flygedyktig først etter 6 måneder. Ungfuglen har en brun fjærdrakt, og oppnår den svarthvite drakten etter opp mot 8 år.

Fuglen trenger oppstigende luftstrømmer langs fjellsider for å vinne høyde. Den kan også gå korte strekninger til fots. Det er kjent at kondoren har levd i over 75 år i fangenskap.

Kondoren er en truet art. Det har vært gjort forsøk på å gjeninnføre arten i områder i Colombia og Venezuela og det finnes tidlige rapporter på at dette har lykkes.

Andeskondoren er et nasjonalsymbol i Colombia, Ecuador, Bolivia og Chile, bilde av kondoren finnes i våpenskjoldet for disse landene.

Inndeling
---------

Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

**Treliste**
* Cathartiformes, kondorer
	+ Cathartidae, kondorfamilien
		- *Cathartes* (kalkunkondorer, gulhodekondorer)
		- *Coragyps*
		- *Sarcorhamphus*
		- *Gymnogyps*
		- *Vultur* (monotypisk)
			* *V. gryphus*, andeskondor (monotypisk)

Referanser
----------

1. 1 2 3  Houston, D. Kirwan, G.M. Christie, D.A. & Sharpe, C.J. (2020). Andean Condor (*Vultur gryphus*). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from  on 1 April 2020).
2. ↑  Houston, D. (2019). New World Vultures (Cathartidae). In: del Hoyo, J. Elliott, A. Sargatal, J. Christie, D.A. & de Juana, E. (eds.). *Handbook of the Birds of the World Alive*. Lynx Edicions, Barcelona. (retrieved from  on 30 January 2019).
3. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. *Norske navn på verdens fugler*. Norsk Ornitologisk Forening. www.birdlife.no (publisert 22.5.2008). Besøkt 2016-04-10
4. ↑  Syvertsen, P.O. M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider:

Eksterne lenker
---------------

* (en) *Andeskondor* i Encyclopedia of Life Rediger på Wikidata

* (en) *Andeskondor* i Global Biodiversity Information Facility Rediger på Wikidata

* (no) *Andeskondor* hos Artsdatabanken Rediger på Wikidata

* (en) *Andeskondor* hos Fossilworks Rediger på Wikidata

* (en) *Andeskondor* hos ITIS Rediger på Wikidata

* (en) *Andeskondor* hos NCBI Rediger på Wikidata

* (en) *Kategori:Vultur gryphus* – bilder, video eller lyd på Wikimedia Commons Rediger på Wikidata

* (en) *Vultur gryphus* – galleri av bilder, video eller lyd på Wikimedia Commons Rediger på Wikidata

* *Vultur gryphus* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** NDL
 |